דארטמות' קולג'

דארטמות' קולג' (באנגלית: Dartmouth College) היא אוניברסיטת מחקר פרטית בהנובר שבניו המפשייר, אחת מתשעת הקולג'ים הקולוניאליים שהוקמו בארצות הברית לפני מלחמת העצמאות. היסטוריה הקולג' הוקם בשנת 1769 על ידי אליעזר וילוק . כיום, בנוסף ללימודים לתואר ראשון, יש בדארטמות' בתי ספר לתארים מתקדמים במנהל עסקים, רפואה והנדסה, כמו גם 18 תוכניות לתארים מתקדמים במדעים ובאמנויות. למעשה, דארטמות' היא אוניברסיטה לכל דבר ולא קולג' (התואר "קולג'" משמש בארצות הברית לתיאור בתי ספר לתואר ראשון, או בתי ספר שהם חלק מאוניברסיטה). התואר קולג' נשמר בשם האוניברסיטה על-מנת לבטא את מרכזיות בית הספר לתואר ראשון שבאוניברסיטה, כמו גם מהחשיבות המיוחסת להחלטת בית המשפט העליון של ארצות הברית משנת 1819 בפסק דין דארטמות' קולג' נגד וודוארד בעניינה של האוניברסיטה. באותה תקופה ניסו בית המחוקקים של ניו המפשיר ומושל ניו המפשייר להפוך את דארטמות' לאוניברסיטה ציבורית (ואף הקימו מוסד בשם "דארטמות' יונברסיטי" שהיה אמור להחליף את הקולג'). הם שינו את חוקת האוניברסיטה, הגדילו את מספר חברי הדירקטוריון וצרפו אליו אנשים חיצוניים מבין אנשיהם שבסנאט של ניו המפשייר. הנהלת הקולג' התנגדה ודניאל ובסטר, בוגר האוניברסיטה ושהיה אז בראשית דרכו המשפטית והפוליטית, ייצג באופן מבריק את הקולג', ובית המשפט פסק לטובתו וביטל את ניסיון ההשתלטות. ב-1972, בתקופת נשיאותו של המתמטיקאי ממוצא יהודי הונגרי ג'ון קמני, התחיל הקולג' לקבל ללימודים סדירים סטודנטיות (עד אז רק גברים התקבלו). האוניברסיטה חברה בליגת הקיסוס, ברשת אוניברסיטאות מטאריקי ובאיגוד האוניברסיטאות האמריקניות. בתי ספר לתארים מתקדמים בית הספר לרפואה ע"ש גייזל (1797) בית הספר להנדסה ע"ש תאייר (1867) בית הספר למנהל עסקים ע"ש טאקר (1900) בית הספר למוסמכים וללימודים מתקדמים ע"ש גואריני (2016) דירוגים בין-לאומיים דירוג שאנגחאי: מקום 301–400 (2024) דירוג Times Higher Education: מקום 168 (2024) דירוג QS לאוניברסיטאות: מקום 237= (2024) בוגרים בולטים רוברט פרוסט - משורר אמריקני. ד"ר סוס (תאודור סוס גייזל) - סופר ומאייר אמריקני. טימותי גייטנר - מזכיר האוצר האמריקני בשנים 2009–2013. דניאל ובסטר - פוליטיקאי, מזכיר המדינה האמריקני בשנים 1841–1842. נלסון רוקפלר - סגן נשיא ארצות הברית ה-41. קירסטן ג'יליברנד - פוליטיקאית אמריקנית. סנאטורית מדינת ניו יורק החל מ-2009. שרה ויין קליס, מינדי קלינג, קוני בריטון - שחקניות אמריקניות. שונדה ריימס - תסריטאית ומפיקת טלוויזיה אמריקנית. שרון אלרעי פרייס - רופאה ואפדימיולוגית ישראלית. קישורים חיצוניים אתר האינטרנט הרשמי של דארטמות' קולג' (באנגלית) דארטמות' קולג', ברשת החברתית פייסבוק דארטמות' קולג', ברשת החברתית X (טוויטר) דארטמות' קולג', ברשת החברתית אינסטגרם דארטמות' קולג', ברשת החברתית LinkedIn דארטמות' קולג', סרטונים בערוץ היוטיוב דארטמות' קולג', באתר אנציקלופדיה בריטניקה (באנגלית)